**Slovensko muzejsko društvo (SMD)**

**Pojasnila k izkazom za leto 2015**

SMD je v preteklem letu pri svojem poslovanju uporabljalo Zakon o društvih, Zakon o davku od dohodkov pravnih oseb, Pravilnik o opredelitvi pridobitne in nepridobitne dejavnosti, Zakon o dohodnini, Zakon o davčnem postopku, Pravilnik o načinu in stopnjah odpisa neopredmetenih dolgoročnih sredstev in opredmetenih osnovnih sredstev (Ur. l. RS 45/05 z dopolnitvami), Statut SMD z dne 26. 1. 2009. Vodenje poslovnih knjig in sestavo letnega poročila je društvo opravilo v skladu s Slovenskim računovodskim standardom 33 za društva. Poslovne knjige se vodijo na sedežu društva, po sistemu dvostavnega knjigovodstva. SMD ni zavezano k reviziji računovodskih izkazov.

V Statutu SMD je opredeljeno njegovo financiranje, poraba presežka prihodkov, način pridobivanja in odtujevanja premičnega in nepremičnega premoženja, kot tudi določba o ločenem izkazovanju prihodkov pridobitne dejavnosti. Prihodki pridobitne dejavnosti se v knjigovodstvu ločeno spremljajo in so tudi jasno določljivi (tudi za potrebe davka od dohodka), odhodki pridobitne dejavnosti pa niso vedno konkretni, zato se za razmejevanje odhodkov uporablja sodilo razmerja med vsemi prihodki in pridobitnimi prihodki. Kot pridobitne prihodke se štejejo doplačila članov za ekskurzijo, za muzejske igre in za zborovanje muzealcev, kar predstavlja okrog 40 % vseh prihodkov. V skladu z upoštevanjem sodila razmerja je tako tudi pridobitnih odhodkov 39,74 % vseh odhodkov. Glede na leto 2014 je drugih prihodkov iz pridobitne dejavnosti manj – v letu 2014 smo imeli prihodke od poseka gozda. Dotacija Ministrstva za kulturo (MK) je bila nekoliko višja kot leto prej, znižali so se prihodki od članarine, prispevek članov za ekskurzije je višji zaradi dražje ekskurzije.

Zalog trgovskega materiala nimamo.

Poslovanje društva v letu 2015 je pregledal Nadzorni odbor.

Disciplinski organ društva se v preteklem letu ni sestal.

Občni zbor društva je letno poročilo SMD sprejelo na občnem zboru dne \_\_\_\_\_\_\_\_\_\_\_\_\_\_\_.

**Bilanca stanja, izkaz poslovnega izida, davek od dohodka pravnih oseb:**

Slovensko muzejsko društvo ima v lasti nepremičnine - zemljišča v sedanji vrednosti 21.249,00 € in zgradbo (Dom muzealcev) v vrednosti 221.725,11 €.

Kratkoročna sredstva sestavlja konto 11, kjer imamo denarna sredstva na računu, ki so se v preteklem letu znižala (poraba sredstev od prodaje lesa za vzdrževanje doma). Neporavnane terjatve so bile plačane v januarju, naše obveznosti poravnavamo v rokih zapadlosti, neodprte so ostale le tiste, ki še niso zapadle v plačilo.

Obveznosti do virov sredstev sestavlja društveni sklad v višini 247.046,56 € in druge kratkoročne poslovne obveznosti v znesku 532,25 € (računi in dajatve zapadli v plačilo v letu 2015).

Prihodki od dejavnosti vsebujejo članarine in druge prispevke članov (63 %) (za kotizacije, lasten prispevek za ekskurzijo, muzejske igre), dotacija iz proračunskega vira je dotacija Ministrstva za kulturo (35 %), donacija obsega zneske donirane dohodnine fizičnih oseb, drugi prihodki pa so prihodki od zaračunanih mnenj za člane svetov zavodov in obresti.

|  |  |  |  |
| --- | --- | --- | --- |
| **PRIHODKI** | **2014** | **2015** | **Indeks** |
| 1. Ministrstvo za kulturo | 12.400,00 | 13.200,00 | 106 |
| 2. članarina | 10.249,70 | 8.613,30 | 84 |
| 3. kotizacija zborovanje | 3.800,00 | 3.470,00 | 91 |
| 4. strokovna ekskurzija | 8.446,40 | 11.635,00 | 138 |
| 5. kotizacija muzejske igre | - | 307 |  |
| 6. donacija iz dohodnine | 679,04 | 636,44 | 94 |
| 7. drugi prihodki | 11.830,77 | 168,05 | 1 |
| **SKUPAJ PRIHODKI** | **47.406,85** | **38.029,79** | **80** |
| **ODHODKI** |  |  |  |
| 1. splošni stroški | 7.340,77 | 5.634,61 | 77 |
| 2. Muzeoforum | 1.577,74 | 2.662,68 | 169 |
| 3. zborovanje SMD | 2.453,74 | 2.127,71 | 87 |
| 4. regijska izobraževanja | 469,28 | 522,42 | 111 |
| 5. mednarodna dejavnost | 686,99 | 1.071,23 | 156 |
| 6. Valvasorjeve nagrade | 8.727,83 | 8.444,63 | 97 |
| 7. Spletna stran | 948,76 | 1.049,60 | 111 |
| 8. izdajanje publikacij | 2.583,66 | 2.432,30 | 94 |
| 9. muzejske igre |  | 920,76 |  |
| 10. Dom muzealcev | 7.802,15 | 3.997,47 | 51 |
| 11. strokovna ekskurzija | 9.822,00 | 11.506,00 | 117 |
| **SKUPAJ ODHODKI** | **43.683,32** | **40.369,41** | **92** |
|  |  |  |  |
| **presežek**  | **+3.723,53** | **-2.339,62** |  |
| davek od dohodka | 326,41 |  |  |
| **presežek** | **+ 3.397,12** |  |  |

Odhodki so sestavljeni iz stroškov materiala (5 %), stroškov storitev (94 %) in drugih odhodkov (1 %). Stroški materiala so stroški pisarniškega materiala, elektrike, potrošnega materiala. Stroški storitev, ki zavzemajo glavnino vseh stroškov pa predstavljajo stroške muzeoforumov, regijskih izobraževanj, zborovanja muzealcev, ekskurzij, izvedbe muzejskih iger, Valvasorjevih nagrad, izdanih publikacij, povračila stroškov članom, podjemnih pogodb in študentskega dela za računovodske storitve, urejanje spletne strani, mednarodno dejavnost, stroške Doma muzealcev, ki ostajajo kljub temu, da je dom zaprt. Drugi odhodki predstavljajo stavbno zemljišče za Dom muzealcev. V izkazu poslovnega izida beležimo presežek odhodkov (2.339,62 €). Presežek odhodkov je rezultat obratovalnih stroškov Doma muzealcev in plačila za njegovo ocenitev vrednosti zaradi morebitne prodaje ali zamenjave, saj v sedanjem stanju ne prinaša nikakršnih prihodkov. Porabljen je bil tako ves znesek, ki smo ga za dom prejeli v letu 2014 od poseka lesa.

Pod kolono zneski iz opravljanja pridobitne dejavnosti tekočega leta so vključeni prihodki tako kot v davek od dohodka pravnih oseb (Pravilnik o opredelitvi pridobitne in nepridobitne dejavnosti): doplačila članov za izvajanje javne službe in drugi prihodki (kotizacija zborovanje, ekskurzija, muzejske igre), članarine so prihodek nepridobitne dejavnosti. Kot sodilo razmejevanja med vsemi odhodki in pridobitnimi odhodki smo vzeli razmerje med vsemi prihodki in pridobitnimi prihodki. Tako okrog 40 % vseh odhodkov predstavljajo pridobitni odhodki. Tudi v tej koloni imamo presežek prihodkov.

|  |  |  |
| --- | --- | --- |
|  |  |  |
|  |  |  |
| Darja Erman |  |  |
|  |  |  |
|  |  |  |